24/09/2021 | Administración LocalMunicipal
Cambre
Anuncio aprobación definitiva bases Consolida Cambre 2021

O Pleno municipal, na sesión ordinaria do día 29 de xullo de 2021, aprobou inicialmente as bases reguladoras da convocatoria pública do programa de axudas municipais á consolidación de empresas do Concello de Cambre, Programa Consolida Cambre 2021, e modelos de solicitude. O anuncio da aprobación inicial foi publicado no Boletín Oficial da Provincia núm.147, do 5 de agosto de 2021. As bases íntegras publicáronse no taboleiro de anuncios e páxina web municipais o 5 de agosto de 2021. Abriuse entón un prazo de información pública e audiencia aos interesados de 30 días hábiles, que rematou o 17 de setembro de 2021, para a presentación de reclamacións ou suxestións, segundo o establecido no artigo 49 da Lei 7/1985, do 2 de abril, reguladora de bases de réxime local. Ao non presentarse nese período ningunha reclamación ou suxestión, enténdense definitivamente aprobadas, facendo constar que contra este acordo non procede recurso en vía administrativa, se ben poderá impugnarse directamente ante a xurisdición contencioso-administrativa. A teor do previsto no artigo 70.2 da Lei 7/1985, reguladora das bases do réxime local, e artigo 196.2 do Real decreto 2568/1986, do 28 de novembro, publícase integramente o texto das bases reguladoras no Boletín Oficial da Provincia, facendo constar que contra este acordo non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses contados desde o día seguinte ao da publicación no Boletín Oficial da Provincia, e deberá presentarse ante a Sala do Contencioso Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. Cambre, 21 de setembro de 2021 O concelleiro delegado da Área de Desenvolvemento Socioeconómico P. D. (R. A. núm.1323/2019, do 1 de xullo) Diego Alcantarilla Rei Nesta anualidade como na anterior temos que ser conscientes de que nos enfrontamos a unha situación única, ocasionada pola crise sanitaria da pandemia do Covid -19. Neste contexto as administracións públicas debemos aunar esforzos para paliar o impacto económico e a perda de actividade e productividade que está a sofrir noso tecido empresarial poñendo en marcha medidas eficaces e eficientes.1.1. - A convocatoria de subvencións municipais á creación de empresas do Concello de Cambre, programa “Con­solida Cambre 2021”, ten por obxecto apoiar a consolidación de empresas do noso municipio e fomentar a actividade económica de acordo ao disposto na Lei 14/2013, do 27 de setembro, de apoio aos emprendedores e a súa inter­nacionalización e na Lei 9/2013, do 19 de decembro, do emprendemento e da competitividade económica de Galicia (capítulo VII art.16). 1.2. - O día 14 de marzo de 2020 publícase no BOE número 67 o Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo Covid-19, en todo o territorio nacional. O artigo 10 do Real Decreto 463, ditaba no punto 1, a suspensión da apertura ao público dos locais e establecemen­tos polo miúdo coa excepción dos establecementos polo miúdo de alimentación, bebidas, produtos e bens de primeira necesidade, establecementos farmacéuticos, sanitarios, centros ou clínicas veterinarias, ópticas e produtos ortopédicos, produtos hixiénicos, prensa e papelería, combustible para a automoción, estancos, equipos tecnolóxicos e telecomunica­cións, alimentos para animais de compaña, comercio por internet, telefónico ou correspondencia, tintorerías, lavanderías e o exercicio profesional da actividade de perruquería a domicilio. No apartado 3, suspendía a apertura ao público dos museos, arquivos, bibliotecas, monumentos, así como dos locais e establecementos nos que se desenvolvan espectáculos públicos e as actividades deportivas e de lecer indicadas no anexo do real decreto. O punto 4 ditaba a suspensión das actividades de hostalería e restauración e sinalaba que esta podería prestarse exclusivamente como servizo de entrega a domicilio. Na Resolución de 15 de marzo de 2020, da Secretaría Xeral Técnica da Consellería de Presidencia, Administracións Públicas e Xustiza, pola que se da publicidade ao Acordo do Centro de Coordinación Operativa da situación de emerxencia sanitaria no territorio da Comunidade Autónoma de Galicia, declarada polo Acordo do Consello da Xunta de Galicia do día 13 de marzo de 2020, como consecuencia da evolución da epidemia do coronavirus Covid-19 establece “. suspenden as actividades económicas correspondentes a academias, autoescuelas e perruquerías (salvo servizos a domicilio por causas debidamente xustificadas). Os códigos CNAE-2009 son os seguintes: 85.10 Educación preprimaria; 85.20 Educación primaria; 85.32 Educación secundaria técnica e profesional; 85.41 Educación postsecundaria non terciaria; 85.43 Educación universitaria; 85.44 Educación terciaria non universitaria; 85.51 Educación deportiva e recreativa; 85.52 Educación cultural; 85.53 Actividades das escuelas de conducción e pilotaxe; 85.59 outra educación n. c. o. p.; 85.60 Actividades auxiliares da educación; 96.02 Perruquería e outros tratamentos de beleza.” Así mesmo na Resolución de 21 de marzo de 2020, da Secretaría Xeral Técnica da Consellería de Presidencia, Administracións Públicas e Xustiza, pola que se da publicidade ao Acordo do Centro de Coordinación Operativa (Cecop), de 21 de marzo de 2020. establece “. Terceiro. Medidas de suspensión da apertura ao público de determinadas actividades. A solicitude dos Colexios Oficiais de Logopedas, Podólogos e Fisioterapeutas, dispoñen como medida cautelar a suspensión temporal da apertura ao público dos centros e establecementos de logopedia, podoloxía e fisioterapia en todo o territorio da Comunidade Autónoma de Galicia, por no poder garantizarse unha asistencia segura aos pacientes ante a situación de aislamento, sen perxuizo de permitirse, no seu caso, os tratamentos urxentes o inaplazables. Por último, moitas actividades económicas que non se viron afectadas polo peche dos seus establecementos pola normativa derivada do estado de alarma, si que experimentaron un gran parón na súa actividade económica coa consecuente baixada dos seus ingresos e que tamén se terá en conta nesta convocatoria, así como as empresas acollidas a un ERTE.1.3. - As solicitudes, tramitación e concesión destas subvencións axustaranse ao disposto na Lei 9/2007, do 13 de xuño, de subvencións de Galicia; na lei 38/2003, do 17 de novembro, xeral de subvencións e no seu regulamento de des­envolvemento aprobado polo Real decreto 887/2006, do 21 de xullo, e no título V “Subvencións” das bases de execución do orzamento para o exercicio 2021 do Concello de Cambre.1.4. - A xestión destas axudas realizarase de acordo cos seguintes principios: 1.4.1. Publicidade, transparencia, concorrencia, obxectividade, igualdade e non discriminación.1.4.2. Eficacia no cumprimento dos obxectivos fixados.1.4.3. Eficiencia na asignación e utilización dos recursos públicos.1.5. - A cantidade global máxima para esta convocatoria consignarase na aplicación orzamentaria 433 47001 “Fomento de emprego Consoli­da Cambre”. En calquera caso, a concesión de subvencións e o recoñecemento das contías quedará condicionada á existencia de crédito axeitado e suficiente na aplicación orzamentaria.2.1. - Obxecto.2.1.1. A finalidade deste programa é contribuír á consolidación dos proxectos empresariais que por mor da pandemia producida pola Covid 19 e da declaración do estado de alarma derivada da mesma, disposta no artigo 10 do Real Decreto 463/2020 de 14 de marzo e normativa posterior, se atoparan na obriga de pechar os seus establecementos e cesar a súa actividade, con independencia da súa forma xurídica. Tamén estará dirixida a empresas que tiveran que pechar a súa actividade por causas económicas, verificable a través da súa vida laboral, así coma os que viran reducidos os seus ingresos nun 45%, aos taxistas e ás empresas en ERTE.2.1.2. Esta finalidade concrétase na subvención da cota correspondente ao réxime especial de traballadores autóno­mos, ou calquera outro réxime especial por conta propia da Seguridade Social, ou da mutualidade de colexio profesional correspondente, tomando como referencia a base mínima de cotización que corresponda, vixente en cada momento.2.1.3. Ao abeiro do programa Consolida Cambre 2021, as axudas dirixiranse aos autónomos que estiveran afiliados e de alta en Cambre con anterioridade ao 31 de marzo do 2020 (incluído) e cunha antigüidade mínima dun ano natural e que as súa actividade se vira afectada pola crise sanitaria ocasionada polo Covid-19.2.1.4. Estas axudas serán tramitadas en réxime de concorrencia non competitiva, segundo o disposto no art.19.2 da Lei 9/2007, do 13 de xuño, de subvencións de Galicia. As solicitudes tramitaranse ata esgotar o crédito aprobado para a convocatoria. De ser o caso de que o crédito dispoñible non sexa suficiente, o último beneficiario non recibiría a cantidade íntegra da subvención concedida.2.2. - Persoas beneficiarias.2.2.1. Poderán ser beneficiarias da axuda deste programa as persoas autónomas, sexan autónomas individuais ou so­cios/as de microempresa ou peme, (para a definición de microempresa e pequena empresa terase en conta o establecido no Regulamento (UE) núm.651/2014 da Comisión, do 17 de xuño de 2014) que reúnan os seguintes requisitos: a) Que estiveran de alta no RETA ou nalgunha mutualidade dos colexios profesionais, ben como titulares ou cotitulares do negocio ou explotación, ou ben como socios/as promotores/as no caso de sociedades mercantís en marzo de 2020, e que seguiran de alta ata a data final do prazo de solicitude da subvención, e que tiveran unha antigüidade mínima na actividade en Cambre dun ano natural (marzo de 2019). b) Que pecharan os seus establecementos e cesaran na súa activida­de de xeito obrigado ou por descenso na súa facturación por mor do estado de alarma ocasionado pola pandemia do Covid-19 no ano 2020, (o cese da actividade pódense comprobar a través do informe de vida laboral, no que aparece o período de cese de actividade). Ou ben, empresas en ERTE por mor da pandemia. Ou ben, actividades establecidas no epígrafe 721.2 transporte por autotaxi. Ou ben, aquelas actividades que viran reducida a súa facturación polo menos nun 45% nos seguites termos: para as empresas que non solicitaron o cese de actividade a baixada da facturación calcularáse de maneira xeral comparando os datos de facturación ou ingresos anual do ano 2020 cos do ano 2019. Excepcionalmente contémplase o seguinte suposto; para altas ou empresas creadas ó longo do ano 2019, a baixada da facturación calcularase comparando a facturación media mensual dos meses con actividade do ano 2019 coa facturación media dos meses do ano 2020. A baixada de facturación de alomenos o 45% acreditaráse po calquera dos seguintes medios: - Estimación directa; mediante a declaración do IVE anual modelo 390 dos anos 2019-2020 ou declaracións trimestrais do IVE modelos 303, declaración trimestral do IRPF (modelo 130) do IV trimestre de 2019 co IV trimestre do 2020, ou anual (modelo 100) dos dous exercicios. - No caso de persoas ou empresas que tributen no réximen de estimación obxectiva ou módulos, a disminución da facturación establecida deberase acreditar coas copias, referidas aos periodos de comparación, do libro de facturas emitidas e recibidas, o libro diario de ingresos e gastos, o libro de rexistro de vendas e ingresos, o libro de compras e gastos, ou calquera outra forma de admitida en dereiro para acreditar a disminución da facturación, como pode ser, entre outros e tendo en conta a actividade económica, a presentación do descenso de consumo de enerxía eléctrica, copia de rexistro de caixa ou cobros e pagos por TPV, ou calquera método, dos anos 2019 e 2020. - O método de xustificación empregado será o de custos simplificados, sumas a tanto alzado, conforme ao disposto no artigo 67.1 c) do Regulamento (UE) 1303/2013, modificado polo Regulamento (UE, Euratim) 2018/1046. c) Que desenvolveran a súa actividade empresarial no Concello de Cambre nos seguintes termos: – No caso de desenvolver a súa actividade a través dun establecemento permanente, que este se atope radicado no termo municipal de Cambre, segundo alta no Censo de Actividades Económicas (Modelo 036 ou 037) ou Certifi­cado de situación censual, alomenos dende marzo de 2020 e cunha antigüidade mínima dun ano con respecto ao período de referencia (marzo de 2019). – No caso de que para o exercicio da actividade non se dispoña de establecemento permanente, que o domicilio fiscal da empresa se atope no termo municipal de Cambre. En caso de autónomos individuais sen establecemento, entenderase que desenvolven a súa actividade no domicilio que apareza no certificado de situación censual. d) Que non teñan percibido a subvención ao abeiro das convocatorias do Programa Cambre Emprende ou Consolida Cambre nos tres exercicios anteriores. e) Estar ao corrente das súas obrigas fiscais co Concello de Cambre, coa Axencia Tributaria de Galicia, coa Axencia Estatal da Administración Tributaria (AEAT), así coma ao corrente das súas obrigas coa Seguridade Social. De conformidade co artigo 28.2 da Lei 39/2015, do 1 de outubro, de procedemento administrativo común das administracións públicas, e con estas bases, o Concello de Cambre solicitará as certificacións que deban emitir a Axencia Estatal de Administración Tributaria, a Tesourería Xeral da Seguridade Social, a Facenda autonómica e o propio Concello de Cambre, para verificar o cumprimento deste apartado.2.2.2. Non poderán obter a condición de beneficiarios/as do programa regulado nesta orde as persoas en que conco­rran as circunstancias sinaladas no artigo 13.2 da Lei 38/2003, e no punto 2 e 3 do artigo 10 da Lei 9/2007, do 13 de xuño de subvencións de Galicia: a) Ser condenadas mediante sentenza firme á pena de perda da posibilidade de obter subvencións ou axudas públicas. b) Solicitar a declaración de concurso, ser declaradas insolventes en calquera procedemento, terse declaradas en con­curso, salvo que neste adquirira a eficacia un convenio, estar suxeitas a intervención xudicial ou ser inhabilitadas conforme á lei concursal, sen que conclúa o período de inhabilitación fixado na sentenza de cualificación do concurso. c) Dar lugar, por causa da que fosen declaradas culpables, á resolución firme de calquera contrato subscrito coa administración pública. d) Estar incursa a persoa física, os/as administradores/as das sociedades mercantís ou quen ostente a representa­ción legal doutras persoas xurídicas nalgún dos supostos de incompatibilidades que estableza a normativa vixente. e) Non estar ao día no cumprimento das obrigas tributarias ou fronte á Seguridade Social ou ter pendente de paga­mento algunha débeda coa administración pública da Comunidade Autónoma de Galicia nos termos regulamentariamente establecidos. f) Ter a residencia fiscal nun país ou territorio cualificado regulamentariamente como paraíso fiscal. g) Non estar ao día do pagamento de obrigas por reintegro de subvencións nos termos regulamentariamente establecidos. h) Ser sancionada mediante resolución firme coa perda da posibilidade de obter subvencións segundo a lei 9/2007, do 13 de xuño, de subvencións de Galicia, ou a Lei xeral tributaria.2.2.3. Non poderán obter a condición de beneficiarios/as do programa regulado nesta orde as persoas en que con­corran as circunstancias sinaladas no artigo 46 bis do Texto refundido da Lei sobre infraccións e sancións na orde social, aprobado polo Real decreto lexislativo 5/2000, do 4 de agosto.2.2.4. Non poderán obter a condición de beneficiarios os autónomos colaboradores.2.2.5. A xustificación por parte das persoas ou entidades solicitantes de non estar incursas nas prohibicións contidas nos números 2.2.2 e 2.2.3 anteriores para obter a condición de beneficiario se realizará mediante declaración responsa­ble, segundo modelo Anexo II.3.1. - A cantidade global máxima para esta convocatoria ascende a 115.000,00 € con cargo á aplicación orzamentaria 433 47001 “Fomento do emprego Consolida Cambre”. 3.2. - En calquera caso a concesión de subvencións quedará condicionada á existencia de crédito axeitado e suficiente na aplicación orzamentaria de referencia. A contía máxima a conceder a cada persoa beneficiaria non poderá superar os 850,00 €. 3.3. - No caso de que as axudas calculadas deste xeito superen o crédito orzamentario previsto nas bases, para a adxudicación das axudas seguirase a orde de presentación das solicitudes completas; isto é: que acheguen a totalidade da documentación requirida para a solicitude.4.1. - As axudas obxecto destas bases subvencionarán ata o 100% das cotas pagadas no ano 2020. A cantidade a subvencionar nunca poderá exceder o importe máximo por beneficiario establecido no punto 4.3. As cotas serán as correspon­dentes ao RETA ou á mutualidade do colexio profesional de que se trate, ata o esgotamento dos fondos.4.2. - Para as cotas das mutualidades dos colexios profesionais tomarase como base para subvencionar o mesmo importe que a sinalada para o RETA, no caso de que aquela excedese a contía desta. En caso contrario, só será sub­vencionable ata o 100 % da contía realmente aboada como cota na mutualidade correspondente, ata o esgotamento dos fondos.4.3. - En todo caso, o importe máximo de subvención por beneficiario non poderá superar os 850,00 €. 5.1. - Esta subvención é compatible con calquera outra concedida por outras administracións ou empresas públicas ou privadas, estatais ou internacionais e, en especial coas axudas establecidas como plan de rescate por mor da pandemia reguladas pola Xunta de Galicia.5.2. - Será incompatible con calquera outra subvención polo mesmo concepto outorgada por outras administracións públicas, institucións, etc, e nomeadamente, coa subvención das cotas de cotización á Seguridade Social do pago único da prestación contributiva por desemprego.5.3. - Cando se trate de axudas compatibles entre si dadas en concepto de “minimis”, non poderá superar en todo caso o límite de 200.000 € durante calquera período de tres exercicios fiscais para o/a mesmo/a beneficiario/a e no caso dunha empresa que opere no sector do trasporte por Cambre non será superior a 100.000 € durante calquera período de tres exercicios fiscais.6.1. - As persoas beneficiarias ás cales vai dirixida estas subvencións son as persoas autónomas que xa teñen a obriga de relacionarse por medios electrónicos coa Seguridade Social (artigo 2.2. b) da Orde ESS/484/2013, do 26 de marzo, modificada pola Orde ESS/214/2018, do 26 de marzo), exercen unha actividade económica e dispoñen de ferramentas informáticas cun coñecemento básico do seu funcionamento en calquera actividade comecial que realicen, polo que a presentación electrónica suporá un importante aforro de tempo e recursos materiais na súa tramitación.6.2. - Polo tanto, as solicitudes deberán presentarse obrigatoriamente por medios electrónicos a través do formulario normalizado dispoñible na sede electrónica do Concello de Cambre http://sede.cambre.es.Non serán admisibles as solicitudes presentadas doutro xeito.6.3. - As solicitudes deberán presentarse pola persoa interesada, ou por quen ostente a súa representación, no modelo normalizado “Solicitude” que figura como anexo I a estas bases reguladoras e deberán ir acompañadas da seguinte documentación: a) DNI ou NIE da persoa solicitante. b) CIF, no caso de pertencer a sociedades mercantís e non mercantís, e escrituras de constitución debidamente rexistradas, no caso de sociedades mercantís: certificado de nomeamento ou documento xustificativo da persoa que asina a solicitude no nome da sociedade. c) Certificado de Declaración de situación censual de alta na Axencia Tributaria actualizado. d) Informe actualizado de vida laboral do beneficiario/a. e) Declaración responsable e autorización segundo o modelo do ANEXO II, na que conste: - Declaración de que todos os datos que constan na solicitude e os documentos que se xuntan son certos. - Declaración de non incorrer en ningunha das incompatibilidades sinaladas na base segunda do programa, non concorrir ningunha das circunstancias previstas no punto 2 do artigo 13 da Lei 38/2013, e de non estar incurso nas prohibicións para obter a condición de persoa beneficiaria previstas no artigo 10 da Lei 9/2007, do 13 de xuño, de subvencións de Galicia. - Declaración de non ter sido excluído/a do acceso aos beneficios derivados da aplicación dos programas de empre­go conforme ao establecido no artigo 46.2 do Real decreto lexislativo 5/2000, do 4 de agosto, sobre infraccións e sancións na orde social. - Autorización ao Concello de Cambre para a obtención das certificacións de estar ao corrente nas súas obrigas coa Administración Tributaria Estatal, coa Seguridade Social, coa Administración Tributaria de Galicia e o Concello de Cambre. - Autorización ao Concello de Cambre para realizar as actuacións de comprobación e seguimento necesarias para comprobar o cumprimento da finalidade do programa Consolida Cambre. - Se a actividade se desenvolve a través de sociedade, sexa cal sexa a súa forma xurídica, deberá presentarse a autorización da comprobación do cumprimento das súas obrigas tributarias pola persoa xurídica, asinada polo representante desta, e coa Seguridade Social e o Concello de Cambre. (Anexo II a nome do solicitante e a nome da Sociedade). f) Declaración compresiva do conxunto de todas as axudas solicitadas ou concedidas, para o mesmo proxecto ou actividade, polas administracións públicas competentes ou outros entes públicos, ou de ser o caso, unha declaración de que non solicitou nin percibiu outras axudas ou subvencións, segundo o modelo normalizado do ANEXO III. g) Certificado da Tesourería Xeral da Seguridade Social das cotas de autónomos abonadas ou da Mutuali­dade correspondente ao colexio profesional do que se trate da anualidade de 2020 h) Certificado do número IBAN en conta bancaria, titularidade do interesado. i) No caso de ter solicitada a prestación por desemprego na súa modalidade de pagamento único, deberán presentar a resolución de concesión. j) Documentación acreditativa da baixada de facturación: (modelo 390) dos anos 2019 e 2020, (modelo 303) dos anos 2019 e 2020, (modelo 130 IV trimestre ou modelo 100) dos anos 2019 e 2020, outros documentos válidos en dereito. k) Certificación da declaración de ERTE da empresa por mor do estado de alarma decretado pola Covid 19. l) Calquera outra documentación que se lle requira por parte do Concello de Cambre.6.4. - En aplicación do artigo 53.1. d) da Lei 39/2015, do 1 de outubro, do Procedemento Administrativo Común das Administracións Públicas, os cidadáns quedarán eximidos da presentación de calquera dos documentos que se establecen nas bases cando estes se atoparan en poder do propio Concello, para o cal deberán manifestar o expediente no que se constan presentados.6.5. - As persoas interesadas responsabilizaranse da veracidade dos documentos que presenten. Excepcionalmente, cando a relevancia do documento no procedemento o esixa ou existan dúbidas derivadas da calidade da copia, a Administración poderá solicitar de maneira motivada a comparación das copias aportadas pola persoa interesada para o cal poderá requerir a exhibición do documento ou da información orixinal. Unha vez publicadas as Bases, o alcalde ou concelleiro delegado competente, acordará a convocatoria das axudas económicas Consolida Cambre 2021. Da dita convocatoria se dará traslado a Base de Datos Nacional de Subvencións (BDNS) para a súa publicación no Boletín Oficial da Provincia, tal e como dispón o artigo 20 da lei xeral de subvencións. O prazo de presentación de solicitudes será de vinte días hábiles, contados dende o día seguinte ao da publicación do extracto da convocatoria no Boletín Oficial da Provincia. Mediante a presentación da solicitude de subvención a persoa interesada dá autorización expresa ao Concello de Cambre para incluír e facer públicos os datos relevantes referidos á axuda recibida. De acordo co disposto na Lei orgánica 3/2018, do 5 de decembro, de protección de datos de carácter persoal e garantía dos dereitos dixitais, os datos facilitados serán tratados pola Entidade Local coa finalidade de poder atender a solicitude. Os devanditos datos serán tratados de xeito confidencial, e só poderán ser cedidos nos casos contemplados na Lei. Os dereitos de acceso, rectificación, supre­sión, oposición, limitación ao tratamento e portabilidade dos datos poden exercerse usando o formulario de contacto da Sede Electrónica do Concello de Cambre. Se é o caso os datos serán comunicados ás administracións públicas no exercicio das súas competencias, cando sexa necesario para a tramitación e resolución do procedemento. Así mesmo, co fin de darlle a publicidade esixida ao procedemento, os datos de identificación das persoas intere­sadas serán publicados conforme ao descrito na presente norma reguladora a través dos distintos medios de comunicación institucional de que dispón o Concello de Cambre como páxina web ou taboleiro de anuncios. A solicitude desta axuda comportará a autorización do solicitante ao Concello de Cambre para poder verificar o cumprimento dos requisitos establecidos para obter, percibir e manter a subvención ou axuda correspondente a presente convocatoria, podendo comprobar ou recadar as certificacións de cumprimento das súas obrigas que deban emitir a Axencia Estatal da Administración Tributaria, a Tesourería Xeral da Seguridade Social, a Consellería de Facenda da Xunta de Galicia, así como para comprobar de oficio que estean ao corrente do cumprimento das súas obrigas fiscais co Concello de Cambre, segundo o establecido no artigo 20 da Lei 9/2007, do 13 de xuño, de subvencións de Galicia. O concello resérvase o dereito a requirir ao solicitante no caso de que a referida información presente incidencias. Nembargantes, o solicitante poderá denegar expresamente o consentimento, aportando entón as certificacións correspondentes de atoparse ao corrente nas súas obrigas coa Consellería de Facenda da Xunta de Galicia, coa Seguridade Social, coa Axencia Estatal de Administración Tributaria e co Concello de Cambre. En cumprimento do disposto no artigo 20.1 da Lei 38/2003, Xeral de Subvencións e demais normativa de desenvolvemento, os datos da axuda concedida e a identificación das entidades beneficiarias, serán remitidas á Intervención Xeral do Estado, para que se incorporen á Base de Datos Nacional de Subvencións (BDNS), coa exclusiva finalidade prevista en dito precepto.10.1. - O procedemento de concesión das subvencións reguladas nas presentes bases entenderase iniciado coa apro­bación e publicación da convocatoria.10.2. - O procedemento de tramitación das subvencións recollidas nesta orde axustarase ao disposto no artigo 19.2 da Lei 9/2007, do 13 de xuño, de subvencións de Galicia, dado que polo obxecto e finalidade da subvención non resulta necesario realizar a comparación e prelación das solicitudes presentadas nun único procedemento.10.3. - A instrución do procedemento levarase a cabo polos servizos técnicos da Axencia de Desenvolvemento Local, que realizará as actuacións necesarias para determinar o coñecemento e a comprobación dos datos en virtude dos cales se debe formular a proposta de resolución.10.4. - Se resultase que a documentación está incompleta ou é defectuosa, de conformidade co disposto no artigo 23.5 da Lei 38/2003, do 17 de novembro, Xeral de Subvencións, requiriráselle ao solicitante para que no prazo de dez días a partir do día seguinte á data de notificación, achegue a documentación necesaria ou emende os defectos observados, facéndolle saber que, no caso de incumprimento, entenderase que desiste da súa solicitude, logo de resolución que deberá ser ditada nos termos previstos no artigo 21 da Lei 39/2015 de 1 de outubro do Procedemento Administrativo Común das Administracións Públicas.10.5. - Logo da aprobación polo órgano competente, publicaranse as subvencións concedidas na páxina web municipal, no taboleiro de anuncios do Concello de Cambre e na Base Nacional de Subvencións (BNDS), considerando o regulado na Lei Orgánica 3/2018, do 5 de decembro, de “Protección de datos de carácter persoal e garantía dos dereitos dixitais (LPOD­GDD)” sobre a fixación de regras sobre o uso de datos persoais identificativos das persoas interesadas nas publicacións sobre actos administrativos. Esta publicación terá os efectos de notificación.10.6. - Respecto as solicitudes denegadas por non cumprir os requisitos das presentes bases, ou por esgotamento do crédito da convocatoria, serán notificadas só por medios electrónicos, nos termos previstos na normativa reguladora do procedemento administrativo común. As notificacións electrónicas realizaranse mediante o Sistema de notificación electrónica de Galicia - Notifica. gal, dispoñible a través da sede electrónica da Xunta de Galicia (https://sede.xunta. gal). Este sistema remitirá ás persoas interesadas avisos da posta á disposición das notificacións, mediante un correo electrónico dirixido á conta de correo que conste na solicitude para os efectos de notificación. Estes avisos non terán, en ningún caso, efectos de notificación practicada e a súa falta non impedirá que a notificación sexa considerada plenamente válida. As notificacións por medios electrónicos entenderanse practicadas no momento en que se produza o acceso ao seu contido. A notificación por medios electrónicos entenderase rexeitada cando transcorran dez días naturais desde a posta á disposición da notificación sen que se acceda ao seu contido. Se o envío da notificación electrónica non é posible por problemas técnicos practicarase a notificación polos medios previstos na normativa reguladora do procedemento administrativo común.11.1. - O órgano competente para resolver sobre a concesión ou denegación destas subvencións será o alcalde, ou concelleiro/a en quen delegue, unha vez recibidas a proposta, parciais ou definitivas, dos servizos técnicos da Axencia de Desenvolvemento Local, previa comprobación da documentación xustificativa presentada que acompaña á solicitude e do cumprimento polos beneficiarios dos requisitos establecidos nas bases, e logo da súa fiscalización pola Intervención Municipal.11.2. - As resolucións de concesión ou denegación das subvencións conterá expresamente a contía, condicións e obrigas ás que deban suxeitarse o/a beneficiario/a, así como as solicitudes desestimadas e os motivos de desestimación.11.3. - O prazo para resolver e notificar a resolución será de 3 meses que se computará dende a data de finalización do prazo xeral de presentación das solicitudes. Transcorrido o dito prazo sen que se ditase resolución expresa, entenderase desestimada a solicitude de acordo co establecido na Lei 39/2015, do 1 de outubro, do Procedemento Administrativo Común das Administracións Públicas.11.4. - As resolucións que se diten neste procedemento esgotan a vía administrativa e contra elas cabe interpoñer recurso contencioso-administrativo, no prazo de dous meses, ante o órgano competente da xurisdición contencioso - administrativa, de conformidade co disposto na lei 29/1998, do 13 de xullo, reguladora da xurisdición contenciosa administrativa. Poderase formular, con carácter potestativo, recurso de reposición no prazo de un mes, ante o mesmo órgano que ditou a resolución impugnada, de acordo coa Lei 39/2015, do 1 de outubro, do Procedemento Administrativo Común das Administracións Públicas.11.5. - As notificacións de resolucións e actos administrativos practicaranse só por medios electrónicos, nos termos previstos na normativa reguladora do procedemento administrativo común. As notificacións electrónicas realizaranse me­diante o Sistema de notificación electrónica de Galicia - Notifica. gal, dispoñible a través da sede electrónica da Xunta de Galicia (https://sede.xunta. gal). Este sistema remitirá ás entidades interesadas avisos da posta á disposición das notifi­cacións, mediante un correo electrónico dirixido á conta de correo que conste na solicitude para os efectos de notificación. Estes avisos non terán, en ningún caso, efectos de notificación practicada e a súa falta non impedirá que a notificación sexa considerada plenamente válida. As notificacións por medios electrónicos entenderanse practicadas no momento en que se produza o acceso ao seu contido. A notificación por medios electrónicos entenderase rexeitada cando transcorran DEZ días naturais desde a posta á disposición da notificación sen que se acceda ao seu contido. Se o envío da notificación electró­nica non é posible por problemas técnicos, a Administración xeral e do sector público autonómico de Galicia practicará a notificación polos medios previstos na normativa reguladora do procedemento administrativo común.11.6. - Notificada a resolución polo órgano competente, as persoas propostas como beneficiarias disporán dun prazo de dez días para a súa aceptación de conformidade, mediante a presentación da solicitude asinada de aceptación ANEXO IV. Transcorrido este, sen que se produza manifestación expresa, entenderase tácitamente aceptada. Dito anexo poderá ser presentado xunto coa solicitude. Toda alteración das condicións tidas en conta para a concesión das axudas ou subvencións, así como a obtención concorrente de subvencións e axudas outorgadas por outras administracións ou outros entes públicos e privados, nacionais ou internacionais, poderá dar lugar á modificación da resolución da concesión seguindo o principio de proporcionalidade a que se refire o artigo 14.1 n) da Lei 9/2017, do 13 de xuño.13.1. - Logo da resolución de concesión, o alcalde, a proposta do concelleiro/a delegado/a competente, aprobará o recoñecemento de obrigas correspondentes ás subvencións concedidas, e ordenará o pagamento da axuda.13.2. - O aboamento levarase a cabo nun único pago por beneficiario, de acordo co establecido no artigo 34 da Lei xeral de subvencións, e mediante transferencia bancaria á conta sinalada de titularidade da persoa beneficiaria. Son obrigas dos beneficiarios as establecidas, con carácter xeral, no artigo 11 da Lei 9/2007, do 13 de xuño e, en particular, as establecidas nestas bases reguladoras como requisitos e na resolución de concesión. En particular, os beneficiarios asumirán as seguintes obrigas: a) Xustificar ante o órgano que concede o cumprimento dos requisitos e das condicións establecidas e someterse ás actuacións de control e comprobación que poida efectuar o Concello de Cambre. b) Comunicarlle ao órgano que concede calquera modificación das condicións tidas en conta para a concesión da subvención, así como dos compromisos e obrigas asumidas polas persoas beneficiarias e, de ser o caso, a obtención concorrente de subvencións, axudas, ingresos ou recursos para o mesmo concepto que se subvenciona con este programa. c) Conservar os documentos xustificativos relativos á subvención, incluídos os documentos electrónicos, mentres poidan ser obxecto das actuacións de comprobación e control. d) Proceder ao reintegro dos fondos percibidos nos supostos previstos no artigo 33 da Lei 9/2007, do 13 de xuño, de subvención de Galicia. e) Adoptar as medidas adecuadas de difusión para dar publicidade ao financiamento público das actuacións subvencionadas polo Concello de Cambre de conformidade co establecido no artigo 18 da Lei 38/2003, do 17 de novembro, Xeral de Subvencións e no artigo 31 do Real Decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, Xeral de Subvencións. Para isto, os/as beneficiarios/as das subvencións obxecto desta convocatoria deberán colocar no seu local durante un ano dende a publicación da concesión das subvencións, un cartel de forma visible no que se indique que a actividade está financiada polo Concello de Cambre. O modelo normalizado do cartel será publicado polo concello xunto coa resolución de concesión. No caso de non dispor de establecemento permanente, a publicidade do financiamento estudarase en cada caso.15.1. - Procederá a revogación da axuda, así como ao reintegro total das cantidades percibidas e a esixencia do xuro de mora correspondente desde o momento do pagamento da subvención ata a data en que se acorde a procedencia do reintegro, nos casos previstos no artigo 33 da Lei 9/2007, do 13 de xuño, de subvencións de Galicia.15.2. - A obriga de reintegro establecida no parágrafo anterior enténdese sen prexuízo do establecido no Real decreto lexislativo 5/2000, do 4 de agosto, polo que se aproba o texto refundido da Lei sobre infraccións e sancións na orde social.15.3. - Procederá a perda do dereito ao cobramento da subvención concedida no suposto de non estar ao día no cumprimento das súas obrigas tributarias estatais e autonómicas e coa Seguridade Social, con anterioridade a ditarse a proposta de pagamento da subvención. Os/as solicitantes da axuda, no suposto de teren a condición de beneficiarios/as e para os efectos das actuacións de control das obrigas asumidas, estarán sometidos ao control, comprobación e inspección do Concello de Cambre, que comportará a realización de todas as actuacións que se consideren oportunas para acreditar o cumprimento dos requisitos da subvención e, nomeadamente, para cumprir co requisito establecido na base decimo terceira, apartado a) deste programa. Ademais facilitaranlle á Intervención Municipal, Tribunal de Contas e Consello de Contas toda a información que reclamen no exercicio das súas funcións de fiscalización e control do destino das subvencións.17.1. - En cumprimento do disposto no artigo 20.1 da Lei 38/2003 (LXS) e demais normativa de desenvolvemento, os datos da subvención concedida e a identificación da persoa beneficiaria, serán remitidas á Intervención Xeral do Estado, para que sexan incorporados á Base de Datos Nacional de Subvencións (BDNS), coa exclusiva finalidade prevista en dito precepto.17.2. - De acordo co disposto no artigo 8 da lei 13/2013 de Transparencia, acceso á información e bo goberno, a entidade beneficiaria e o Concello de Cambre están obrigados a publicar as subvencións concedidas con indicación do importe, obxecto, finalidade e beneficiarios e beneficiarias.17.3. - A resolución de outorgamento das axudas ao abeiro desta convocatoria e os seus beneficiarios, publicarase na páxina web oficial (http://www.cambre.org) e no taboleiro de anuncios con expresión da convocatoria, entidades beneficiarias e achegas concedidas. En todo aquelo non previsto nesta convocatoria será de aplicación a Lei 38/2003, do 17 de novembro, Xeral de Subven­cións e o seu Regulamento, aprobado por Real Decreto 887/2006, do 21 de xullo, as bases de execución do Orzamento para o exercicio 2021, no Plan Estratéxico de subvencións de Cambre 2020 - 23 e demais lexislación vixente en materia de subvencións públicas e de procedemento administrativo.